**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

##### « » \_\_\_\_\_\_\_\_\_\_\_\_\_\_\_\_\_\_ 2020 Թ. N \_\_\_\_\_-Ա

ԱՆՇԱՐԺ ԳՈՒՅՔ ՀԵՏ ՎԵՐՑՆԵԼՈՒ ԵՎ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ՀԱՆՁՆԵԼՈՒ ՄԱՍԻՆ

Ղեկավարվելով Հայաստանի Հանրապետության քաղաքացիական օրենսգրքի 685-րդ հոդվածով, «Պետական գույքի կառավարման մասին» ՀՀ օրենքի 30-րդ հոդվածի 2-րդ մասի 6-րդ կետով և հիմք ընդունելով «Պետական ոչ առևտրային կազմակերպությունների մասին» Հայաստանի Հանրապետության օրենքի 5-րդ հոդվածը, ինչպես նաև Հայաստանի Հանրապետության կառավարության 2011 թվականի փետրվարի 17-ի N 304-Ն որոշման 1-ին կետով հաստատված կարգի 3-րդ կետի 6-րդ ենթակետը, 5-րդ կետն ու 6.4-րդ կետը՝ Հայաստանի Հանրապետության կառավարությունը ո ր ո շ ու մ է.

1. Հայաստանի Հանրապետության Լոռու մարզի Վանաձոր քաղաքի Տիգրան Մեծի պողոտա 35 հասցեում գտնվող` պետական սեփականություն հանդիսացող շենքային համալիրի մաս կազմող միահարկ մասնաշենքից 3540176 (երեք միլիոն հինգ հարյուր քառասուն հազար հարյուր յոթանասունվեց) դրամ գնահատված արժեքով, 88.48 քառ. մետր չափագրված մակե­րեսով տարածքը (միահարկ մասնաշենքի մաս) (այսուհետ՝ անշարժ գույք) հետ վերցնել «Հայաստանի Հանրապետության Լոռու մարզի Վանաձորի Հ. Թումանյանի անվան թիվ 3 հիմնական դպրոց» պետական ոչ առևտրային կազմակերպությունից և անհատույց օգտագործման իրավունքով հանձնել Հայաստանի Հանրապետությունում Ուկրաինայի դեսպանությանը (քաղ. Երևան, Արաբկիր, 29-րդ փողոց, 5/1) նոր ստեղծված հյուպատոսությանը հատկացնելու նպատակով:

2. Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեի նախագահին`

1) սույն որոշումն ուժի մեջ մտնելուց հետո երկամսյա ժամկետում «Հայաստանի Հանրապետության Լոռու մարզի Վանաձորի Հ. Թումանյանի անվան թիվ 3 հիմնական դպրոց» պետական ոչ առևտրային կազմակերպության հետ կնքել 2015 թվականի օգոստոսի 3-ին կնքված ոչ բնակելի տարածքի անհատույց օգտագործման N 109/0015 պայմա­նագիրը սույն որոշման 1-ին կետում նշված անշարժ գույքի մասով լուծելու մասին համաձայնագիր (այսուհետ՝ համաձայնագիր)` դրանում նախատեսելով, որ համաձայնագրի նոտարական վավերացման և համաձայնագրից ծագող գույքային իրավունքների պետական գրանցման ծախսերը ենթակա են իրականացման՝ Հայաստանի Հանրապետությունում Ուկրաինայի դեսպանության միջոցների հաշվին (համաձայնությամբ).

2) սույն կետի 1-ին ենթակետում նշված աշխատանքների ավարտից հետո երկամսյա ժամկետում Հայաստանի Հանրապետությունում Ուկրաինայի դեսպանության (այսուհետ՝ Դեսպանություն) հետ կնքել սույն որոշման 1-ին կետում նշված անշարժ գույքի անհատույց օգտագործման մասին պայմանագիր (այսուհետ՝ պայմանագիր)՝ դրանում նախատեսելով, որ՝

ա. Դեսպանությունը պարտավոր է սույն որոշման հիման վրա կնքված պայմանագիրն ուժի մեջ մտնելուց հետո, հնգամսյա ժամկետում, անշարժ գույքի վերանորոգման, կահավորման և գույքի ձեռքբերման նպատակով կատարել 1.1 մլն դրամի ներդրումներ՝ համաձայն իր կողմից ներկայացված ծրագրի,

բ. Դեսպանությունը պարտավոր է սույն ենթակետի «ա պարբերությամբ նախատեսված աշխատանքների կատարումը հավաստող համապատասխան փաստաթղթերը ներկայացնել Հայաստանի Հանրապետության տարածքային կառավարման և ենթակառուցվածքների նախարարության Պետական գույքի կառավարման կոմիտե՝ նախատեսված աշխատանքների ավարտից հետո 15-օրյա ժամկետում.

գ. սույն ենթակետի «ա» պարբերությամբ սահմանված ներդրումային պարտավորությունները չկատարելու կամ մինչև 50 % կատարելու դեպքում Դեսպանությունը 3 ամսվա ընթացքում պարտավոր է կատարել նախատեսված, բայց չկատարած ներդրումներն ամբողջությամբ՝ միաժամանակ Հայաստանի Հանրապետության պետական բյուջե վճարելով տուգանք՝ չկատարված ներդրումների գումարի 20 % չափով,

դ. սահմանված ժամկետում նախատեսված ներդրումները 50 կամ ավելի տոկոսով կատարելու, սակայն ամբողջությամբ չկատարելու դեպքում Դեսպանությունը 2 ամսվա ընթացքում պարտավոր է կատարել նախատեսված և չկատարած ներդրումներն ամբողջությամբ` միաժամանակ Հայաստանի Հանրապետության պետական բյուջե վճարելով տուգանք՝ չկատարած ներդրումների գումարի 15 % չափով,

ե. Դեսպանության կողմից ստանձնած պարտավորությունները չկատարելու կամ ոչ պատշաճ կատարելու, ինչպես նաև անշարժ գույքի ոչ նպատակային օգտագործման դեպքում սույն որոշման հիման վրա կնքված պայմանագիրը ենթակա է լուծման,

զ. պայմանագրի նոտարական վավերացման և պայմանագրից ծագող գույքային իրավունքների պետական գրանցման ծախսերը ենթակա են իրականացման Դեսպանության միջոցների հաշվին:

 ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

 ՎԱՐՉԱՊԵՏ Ն. ՓԱՇԻՆՅԱՆ

**ՏԵՂԵԿԱՆՔ-ՀԻՄՆԱՎՈՐՈՒՄ**

**<<** **ԱՆՇԱՐԺ ԳՈՒՅՔ ՀԵՏ ՎԵՐՑՆԵԼՈՒ ԵՎ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ՀԱՆՁՆԵԼՈՒ ՄԱՍԻՆ>> ՀՀ կառավարության որոշ­ման նախագծի վերաբերյալ**

|  |  |
| --- | --- |
| 1. | **Անհրաժեշտությունը** |
|  | Հայաստանի և Ուկրաինայի կողմերի պայմանավորվածության համաձայն՝ Հայաստանի Հանրապետության կառավարության կողմից տրվել է համաձայնություն այն մասին, որ Հայաստանի Հանրապետությունում Ուկրաինայի դեսպանությանը Վանաձոր քաղաքում ունենա հյուպատոսություն: Հյուպատոսությունը պետք է սպասարկի Լոռու, Արագածոտնի և Արմավիրի մարզերը: Տարածքի անհատույց տրամադրումը ենթադրում է Հայաստանի Հանրապետության աջակցությունը այդ գործընթացին: |
| 2. | **Ընթացիկ իրավիճակը և խնդիրները** |
|  | Հայաստանի Հանրապետությունում Ուկրաինայի Արտակարգ և Լիազոր Դեսպանի և հյուպտոսի միջև կնքվել է պայմանագիր: Դեսպանությունը Վանաձոր քաղաքում չունի շենքային պայմաններ, տարածքի տրամադրման դեպքում այն կվերանորոգվի դեսպանության միջոցներուվ: Առաջարկվող տարածքը ունի առանձնացված մուտք, տրամադրման դեպքում դպրոցի ուսումնադաստիարակչական գործընթացը չի խաթարվի:  |
| 3 | **Տվյալ բնագավառում իրականացվող քաղաքականությունը** |
|  | Հայաստանի և Ուկրաինայի Հանրապետությունների միջպետական համագործակցության խորացում: |
| 4. | **Կարգավորման նպատակը և բնույթը** |
|  | Հայաստանի Հանրապետության Լոռու, Արագածոտնի և Արմավիրի մարզերի կազմակերպությունների և քաղաքացիների համար հարմար պայմանների ապահովում: |
| 5. | **Նախագծի մշակման գործընթացում ներգրավված ինստիտուտները և ան­ձինք** |
|  | Որոշ­ման նախագիծը մշակվել է ՀՀ Լոռու մարզպետարանի կողմից:  |
| 6. | **Ակնկալվող արդյունքը** |
|  | Վանաձոր քաղաքում ունենալ Հայաստանի Հանրապետությունում Ուկրաինայի հյուպտոսի նստավայր: |
| 7. | Այլ տեղեկություններ (եթե այդպիսիք առկա են) |
|  |  |

**ՏԵՂԵԿԱՆՔ**

**<<** **ԱՆՇԱՐԺ ԳՈՒՅՔ ՀԵՏ ՎԵՐՑՆԵԼՈՒ ԵՎ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ՀԱՆՁՆԵԼՈՒ ՄԱՍԻՆ>> ՀՀ կառավարության որոշ­ման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու անհրաժեշտության կամ բացակայության մասին**

 «Անշարժ գույք հետ վերցնելու և անհատույց օգտագործման իրավունքով հանձնելու մասին» ՀՀ կառավարության որոշ­ման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու անհրաժեշտություն չկա:

**ՏԵՂԵԿԱՆՔ**

**<<** **ԱՆՇԱՐԺ ԳՈՒՅՔ ՀԵՏ ՎԵՐՑՆԵԼՈՒ ԵՎ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ՀԱՆՁՆԵԼՈՒ ՄԱՍԻՆ>> ՀՀ կառավարության որոշ­ման նախագծի ընդունման կապակցությամբ պետական կամ տեղական ինքնակառավարման մարմնի բյուջեում ծախսերի և եկամուտների էական ավելացման կամ նվազեցման մասին**

 «Անշարժ գույք հետ վերցնելու և անհատույց օգտագործման իրավունքով հանձնելու մասին» ՀՀ կառավարության որոշ­ման նախագծի ընդունման կապակցությամբ պետական բյուջեում ծախսերի ավելացում կամ նվազեցում չի նախատեսվում:

**Տ Ե Ղ Ե Կ Ա Ն Ք**

**<<** **ԱՆՇԱՐԺ ԳՈՒՅՔ ՀԵՏ ՎԵՐՑՆԵԼՈՒ ԵՎ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ՀԱՆՁՆԵԼՈՒ ՄԱՍԻՆ>> ՀՀ կառավարության որոշ­ման նախագծի ընդունման առնչությամբ ընդունվելիք այլ իրավական ակտերի նախագծերը կամ դրանց ընդունման անհրաժեշտության բացակայության մասին**

«Անշարժ գույք հետ վերցնելու և անհատույց օգտագործման իրավունքով հանձնելու մասին»ՀՀ կառավարության որոշ­ման նախագծի ընդունմամբ` այլ իրավական ակտերի ընդունման անհրաժեշտություն չի առաջանում։

**ՑԱՆԿ**

Այն իրավական ակտերի, որոնց հիման վրա կամ որոնցից օգտվելով մշակվել է **<<ԱՆՇԱՐԺ ԳՈՒՅՔ ՀԵՏ ՎԵՐՑՆԵԼՈՒ ԵՎ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ՀԱՆՁՆԵԼՈՒ ՄԱՍԻՆ>>** ՀՀ կառավարության որոշ­ման նախագծը

«Իրավական ակտերի մասին» ՀՀ օրենք, «Պետական կառավարչական հիմնարկների մասին» ՀՀ օրենք, «Պետական ոչ առևտրային կազմակերպությունների մասին» ՀՀ օրենք, ՀՀ կառավարության 2011 թվականի փետրվարի 17-ի N 304-Ն որոշում, «Պետական գույքի կառավարման մասին» ՀՀ օրենք: